Rapid Fire #13 (Page 62) | 1566834 | Members Lounge Forum
Rapid Fire #13 (Page 62)
Sonu nigam / Udit Narayan
fog or snow?
summer or winter yaar?
Gunjan or Nupur?
Yaar ya Pyaar??
Author: -BlackSky- Replies: 1192 Views: 38102
-BlackSky- 1192 38102 18 December 2010 at 4:29pm by 268143
Author: -BlackSky- Replies: 1194 Views: 34628
-BlackSky- 1194 34628 31 August 2010 at 3:09am by Sharone.aknod
Author: -BlackSky- Replies: 1196 Views: 37264
-BlackSky- 1196 37264 23 August 2010 at 5:32pm by -BlackSky-
Author: 268143 Replies: 1200 Views: 34157
268143 1200 34157 01 July 2010 at 6:44pm by thambu
Author: divingdolphin21 Replies: 1219 Views: 30606
divingdolphin21 1219 30606 16 June 2010 at 2:07am by 268143 tricycle.jpg [ 234.71 KiB | Viewed 1364 times ]
yoga-bebado.jpg [ 38.64 KiB | Viewed 1282 times ]
Users browsing this forum: gerryattrick, Google [Bot], Lhatch4, rumpfy, xerxes and 41 guests Welkom / Welcome Sunday, 30 June 2013
Uit die gemak van jou binnekamer Labels:
In Februarie 2010 sluit ek aan by RedBubble. Dis nou drie jaar en 'n paar maande later. Ek is nog steeds elke dag daar doenig. Nie net as gasvrou van 'n heerlike groep genaamd AFRIKAANS nie, maar ook om op gereelde basis van my eie kuns en foto's uit te stal en aanlyn te verkoop. Die reël op RedBubble is, dat sou jy $100 verdien a.g.v. verkope op die blad, dit aan jou uitbetaal word binne 'n paar dae. Ek was al gelukkig genoeg om dié aardige bedraggie in Rand te ontvang. Dit gebeur natuurlik nie elke dag nie. 'n Mens moet geduld hê. Maar op 'n dag het jy alweer genoeg kaartjies, afdrukke en /of plakkate in verskillende groottes of soorte (fotografies, gemonteer, geraam of op doek) verkoop om jou volgende $100 in jou sak te hoor klingel. Hoe heerlik is dit nie om 'n e-pos te ontvang wat jubelende woorde soos dié bevat nie: "You've made a sale on RedBubble!" Dikwels weet 'n mens nie eers wie jou werk gekoop het nie, maar soms kry jy 'n warmhart-boodskap van iemand ver oor baie blou waters...iemand wat gedink het jou werk is so mooi dat hy/sy dit wil besit. Dis 'n wonderlike gevoel. Dis genade. Dit maak mens bly en gee soveel bevrediging. Hier is 'n paar voorbeelde van hoe 'n kaartjie lyk wat direk van RedBubble af gekoop kan word met die klik van jou muis. Hoe meer kaartjies jy koop, hoe goedkoper word dit. Ek het al dikwels van my eie kaartjies bestel en was nog nooit teleurgestel nie. Die wete dat daar nêrens op Moederaarde presies nog so 'n kaartjie is nie, is 'n baie lekker en bevredigende gevoel en dit verskaf hope vreugde om so 'n kaartjie aan iemand te gee met sy verjaarsdag of wat ookal die geleentheid sou wees. En so lyk 'n fotografiese afdruk: 'n Gemonteerde afdruk lyk so: 'n Doek (canvas print) lyk so:
en 'n "mounted print" sien so daar uit: Bg. foto is in my tuin geneem. Twee rooiborsduifies wat geweet het hulle moet mooi stil sit en wag vir die klik van die kameraknoppie! ;-) Dis nie aldag maklik om mooi foto's van voëls te neem nie, maar soms is jy baie gelukkig. Hierdie foto was al benoem as WEG se "Foto van die dag", wat natuurlik vir my 'n groot aansporing was. Op RedBubble kan mens ook almanakke koop. Hier is 'n hele paar voorbeelde van Kalenders wat ek uit my kuns /foto's saamgestel het. Die gehalte van die drukwerk is puik. Ek het al self twee maal daarvan bestel. Dis ook 'n baie gawe geskenk aan iemand aan die einde van 'n jaar. Klik op die skakel as jy dit van naderby wil beskou: "My tree calendar" In ons groep AFRIKAANS het ek en Maree Clarkson wat die tweede gasvrou van die groep is hope pret. Mense oor die wye wêreld heen stuur aan ons hul mooiste foto's, kuns of skryfwerk. Een maal per week gee ons erkenning aan die heelbeste werk en stal dit uit op ons voorblad . Ons het ook voortdurend uitdagings waaraan lede kan deelneem. Een maal per week gee ons erkenning aan lede wat uitstekende foto's /kuns na ons groep stuur. Hier is 'n voorbeeld van hoe sulke werk lyk: ERKENNINGS / FEATURES. Aan die begin van 'n nuwe maand kies ons een lid wat ons dan spesiale aandag gee en wie se werk uitgelig word sodat almal dit kan geniet. Ons jongste erkende lid was Carisma. Kom geniet gerus haar pragtige foto's van veral wildlewe in Afrika. Elke Vrydag soek ons ook na een besondere kunswerk en foto en noem dit dan Groot treffers / Big hits. Sulke aanmoediging is dalk net wat almal nodig het! 'n Hele paar lede van ons groep stuur gereeld Afrikaanse skryfwerk in wat ek ook in die Sondagsiestas gebruik. Daar is ook op gereelde basis baie interessante en leersame Saterdaggeselsies / Saturday Chats wat deur Maree behartig word. Ek doen een maal per maand 'n Sondagsiesta wat my groot, groot vreugde verskaf. Dan soek ek die mooiste gedigte uit oral op fb-gedigteblaaie en ander webbladsye en stal dit saam met die pragtige kunswerke en foto's van ons lede uit. Die terugvoer wat ons kry is vir ons baie werd. Kom sluit gerus aan en deel in die vreugde wat die "Rooi Borrel" bied. En nou is dit koffietyd..... dankie dat jy hier kom inloer het!
se mooi waterverfwerk: "Be a coffee drinking-individual, espresso yourself!" Posted by
Net een draai deur die tuin en my hart is weer vol vreugdes. Hoe lieflik is die natuur nie. Hoe groot is God se Skepping! En die tuin is nie eers besonder mooi dié tyd van die jaar nie. Dis winter, soggens knyp-knyp die koue en klim teen my bene op, my voete vries sonder wolsokkies. My vingers is stram. Ek gebruik handeroom in oormaat om die skurfgeit en dorheid te keer. Tog bly dit 'n daaglikse lekkerte om met die kamera in die hand op 'n "ontdekkingstog" te gaan deur die tuin. Kom kuier saam....geniet dit! 'n Jasmynrankie in die agtertuin....die lig val net reg! Klimop klim oral op en bruin blare val af...en lê en wag rustig op 'n groen blaartapyt.
Ou Jan, wat altyd los verfwerkies hier by ons doen, het mos al meermale gesê dat "hulle" tog asb. nie eendag 'n grafsteen op my graf moet sit nie, 'n klip sal my meer as gelukkig maak. (Hy is reg!) 'n Laaste blaar aan die appelkoosboom.
Kransduif met sy wit spikkels kuier rustig op die klip. Roosblare het honderde verskillende kleure, die een wil mooier wees as die ander! 'n Winterprentjie.
Elizabeth Kendall © Mag ons nooit ons verwondering vir die klein dingetjies verloor nie! Mag ons elke dag vreugde vind in dit wat oënskynlik alledaags en doodgewoon is. Mag ons die mooi aanhou raaksien en waardeer. Posted by
Salige Saterdag. Heeldag. Die huis is koud. Buite skyn 'n winterson. Ek sien vreemde swartblou voëls wat my woestynrosies sit en kou. Hulle lyk na spreeus. Daar moet iets lekker in 'n woestynroos se blaar wees, want dis nie die eerste keer dat ek voëls betrap wat so heerlik sit en peusel nie. Die kwêvoëls dink ook dis hul spesiale lekkerny. Ek het vandag tyd. Wat 'n heerlikheid is dit nie! Ek kyk op na die ysblou lug. Die boomtakke, kaal soos koue vingers, maak hul eie prentjies.
Elke seisoen het sy eie bekoring. Winter in Bronkhorstspruit kan knypkoud raak. Tog weet ons die aarde moet ook ruskans kry. Die feit dat my rose dié tyd van die jaar nog in volle blom langs die paadjie hek toe staan, is een heerlike bonus. Ek put soveel genot daaruit! In die agtertuin jubel die "Just Joeys" in hul oranjerooi rokkies en maak my hart winterwarm en bly. Op die draadtafel by die voordeur waar die son soggens louwarm kom lêplek soek, blom die kaktus steeds...'n lieflikheid om te aanskou in die winterkoue. Hoe dikwels beloon die natuur ons nie. Spatsels kleur tussen die dorheid en die vaaltes. Nes ons lewens. Ons moet net tyd maak om dit te waardeer en weer 'n slag raak te sien. Posted by